CELEX: 
Language: ro
Date: 2017-12-18 00:00:00
Title: REGULAMENTUL DELEGAT (UE) …/… AL COMISIEI de stabilire a specificațiilor privind punerea în aplicare a obligației de debarcare referitoare la cod și cambulă de Baltica în activitățile de pescuit din Marea Baltică

EXPUNERE DE MOTIVE
            
            
               1.CONTEXTUL ACTULUI DELEGAT
            
            
               Unul dintre obiectivele principale ale politicii comune în domeniul pescuitului (PCP) este eliminarea treptată a practicii aruncării capturilor înapoi în mare din toate activitățile de pescuit ale Uniunii Europene (UE), prin introducerea unei obligații de debarcare în temeiul Regulamentului (UE) nr. 1380/2013 privind PCP
                  1
               . Această măsură este concepută în scopul de a determina o utilizare mai eficientă a resurselor existente și răspunde așteptărilor opiniei publice legate de eliminarea practicii aruncării înapoi în mare a peștilor comercializabili. În evaluarea impactului
                  2
                realizată pentru ultima reformă a PCP, se consideră că nivelurile ridicate ale capturilor aruncate înapoi în mare reprezintă un motiv important al lipsei de sustenabilitate a mediului care caracterizează PCP.
            
            
               Obligația de debarcare în Marea Baltică, în conformitate cu articolul 15 alineatul (1) litera (a) din Regulamentul PCP, se aplică de la 1 ianuarie 2015 tuturor speciilor care fac obiectul unor limite de captură și provin din activitățile de pescuit de specii pelagice mici, și anume de hering și de șprot, precum și din activitățile de pescuit în scopuri industriale în Marea Baltică. Această obligație se aplică, de asemenea, în conformitate cu articolul 15 alineatul (1) litera (b) din noua noul Regulament privind PCP, capturilor obținute din activitățile de pescuit de somon începând cu acea dată. În plus, în temeiul aceleiași dispoziții, obligația respectivă se aplică de la 1 ianuarie 2015 pentru speciile care definesc activitățile de pescuit și de la 1 ianuarie 2017 pentru toate celelalte specii în cadrul activităților de pescuit din apele Uniunii din Marea Baltică vizând alte specii care fac obiectul unor limite de captură. Codul este considerat o specie care definește anumite activități de pescuit în Marea Baltică. Cambula de Baltica este capturată în principal ca o captură accidentală în anumite activități de pescuit de cod și face obiectul limitelor de captură. Prin urmare, obligația de debarcare se aplică codului de la 1 ianuarie 2015 și cambulei de Baltica de la 1 ianuarie 2017. 
            
            
               PCP prevede și o serie de dispoziții destinate să faciliteze punerea în aplicare a obligației de debarcare. PCP prevede mecanisme specifice de flexibilitate care trebuie activate prin intermediul planurilor multianuale sau, în lipsa planurilor multianuale, prin așa-numitele planuri privind aruncarea capturilor înapoi în mare. Aceste planuri privind aruncarea capturilor înapoi în mare sunt prevăzute ca măsură temporară cu o durată de trei ani. Planurile menționate sunt elaborate pe baza unor recomandări comune convenite de grupuri de state membre din aceeași regiune sau din același bazin maritim. 
            
            
               Regulamentul (UE) nr. 1396/2014 a instituit primul plan privind aruncarea capturilor înapoi în mare care include obligația de debarcare pentru stocurile de cod, hering, șprot, somon și cambulă de Baltica din Marea Baltică. Regulamentul a fost adoptat în 2014 și este aplicabil până la sfârșitul anului 2017.
            
            
               Regulamentul (UE) 2016/1139 de stabilire a unui plan multianual de gestionare după reforma PCP, vizând stocurile de cod, hering și șprot, a fost adoptat în 2016. Acest regulament conține dispoziții aplicabile și stocurilor de cambulă de Baltica. 
            
            
               Regulamentul (UE)  2016/2013 a prevăzut împuternicirea Comisiei să adopte acte delegate în conformitate cu articolul 18 din Regulamentul (UE) nr. 1380/1139 care să stabilească dispoziții specifice legate de obligația de debarcare, și anume:
            
            
               (1)Excepții de la obligația de debarcare pentru specii cu rate de supraviețuire ridicate odată eliberate înapoi în mare.
            
            
               (2)Excepții de minimis de la obligația de debarcare: a) cu condiția ca avizele științifice să indice că ar fi greu de obținut creșterile suplimentare ale selectivității uneltelor de pescuit; sau b) pentru a se evita costurile disproporționate ale manipulării capturilor nedorite.  
            
            
               (3)Dispoziții privind documentarea capturilor. 
            
            
               (4)Stabilirea dimensiunilor minime de referință pentru conservare (MCRS), cu scopul de a se asigura protecția puietului de organisme marine.
            
            
               Planul multianual de gestionare [Regulamentul (UE) 2016/1139] nu privește stocurile de somon, de aceea, pentru aceste stocuri, ar trebui să continue să se aplice obligația de debarcare prin adoptarea actului delegat separat în temeiul articolului 15 alineatul (6) din Regulamentul (UE) nr. 1380/2013.
            
            
               2.CONSULTĂRI PREALABILE ADOPTĂRII ACTULUI
            
            
               În scopul punerii în aplicare a abordării regionalizate, statele membre din jurul Mării Baltice au înființat un forum regional pentru pescuitul în Marea Baltică (BALTFISH). Principiile și metodele de lucru ale BALTFISH au fost stabilite într-un memorandum de înțelegere (MoU) care a fost semnat la 13 decembrie 2013 de miniștrii responsabili pentru pescuit în fiecare stat membru al UE din jurul Mării Baltice. 
            
            
               În timpul lucrărilor pe marginea a două recomandări comune, BALTFISH a consultat Consiliul consultativ pentru Marea Baltică (BSAC) și alte părți interesate. Au fost discutate cu BSAC elemente ale planului privind aruncarea capturilor înapoi în mare pentru Marea Baltică în timpul unei reuniuni tehnice organizate la Copenhaga la 13 iunie 2013 și al seminarelor forumului BALTFISH organizate la Riga la 29 aprilie 2014 și la Berlin la 26 aprilie 2017. 
            
            
               BALTFISH a luat act, de asemenea, de avizul Comitetului științific, tehnic și economic pentru pescuit (CSTEP), care a furnizat statelor membre orientări referitoare la toate elementele planurilor privind aruncarea capturilor înapoi în mare în cadrul reuniunilor special convocate ale grupurilor de lucru ale experților (EWG – „Expert Working Group”) (EWG 13-23
                  3
               , EWG 13-17
                  4
               , EWG 14-06
                  5
                și EWG 17-03
                  6
               ), organizate în 2013, 2014 și 2017. La aceste reuniuni au participat experți invitați, precum și observatori din partea consiliilor consultative și a statelor membre. 
            
            
               Elementele principale ale recomandărilor comune finale prezentate Comisiei în legătură cu definirea activităților de pescuit implicate, excepțiile bazate pe capacitatea de supraviețuire ridicată și stabilirea dimensiunilor minime de referință pentru conservare pentru cod au fost evaluate de CSTEP în cadrul reuniunilor sale plenare din 7-14 iulie 2014
                  7
                și din 10-14 iulie 2017
                  8
               . 
            
            
               În ceea ce privește elementele specifice, CSTEP a tras concluzia că, în general, majoritatea informațiilor necesare pentru a evalua elementele care precizează punerea în aplicare a obligației de debarcare au fost furnizate în ambele recomandări comune.
            
         
         
            
               Pentru excepția pe baza capacității de supraviețuire ridicate pentru capturile de cod și cambulă de Baltica efectuate cu taliane, coșuri/vârșe, vintire și capcane din plasă fixă, concluzia CSTEP a fost că, având în vedere faptul că astfel de unelte funcționează prin capturarea peștelui în interiorul unei unelte de pescuit fixe cu structură din plasă, spre deosebire, de exemplu, de pescuitul cu plase de încurcare sau cu undițe, pare rezonabil să se presupună că mortalitatea în cazul utilizării acestor unelte va fi, de asemenea, scăzută (de obicei sub 10 %). Cu toate acestea, CSTEP a indicat în avizul său că ar trebui întreprinsă o activitate suplimentară pentru a confirma valabilitatea acestei ipoteze, precum și cu privire la practicile de manipulare și la condițiile de mediu predominante. Și în cazul excepțiilor care privesc capturile aruncate înapoi în mare de cambulă de Baltica ar fi utile informații mai detaliate pentru a se evalua caracterul reprezentativ și calitatea estimărilor privind rata de supraviețuire a capturilor aruncate înapoi în mare. 
            
            
               Recomandarea comună a menționat, de asemenea, necesitatea de a excepta anumite capturi având în vedere legislația privind produsele pescărești improprii pentru a fi consumate de oameni sau de animale, și anume Regulamentul (CE) nr. 853/2004
                  9
                și Regulamentul (CE) nr. 1881/2006
                  10
               . O astfel de excepție pare însă a se situa în afara sferei de aplicare a planurilor privind aruncarea capturilor înapoi în mare prevăzute la articolul 15 alineatul (5) din Regulamentul (UE) nr. 1380/2013, din perspectiva recomandărilor comune elaborate în contextul politicii comune în domeniul pescuitului. Prin urmare, această excepție nu a fost inclusă în prezentul regulament.
            
            
               În ceea ce privește dimensiunea minimă de conservare propusă pentru cod, concluzia CSTEP a fost că ar putea exista considerente solide de natură biologică pentru reducerea dimensiunii minime în scopul de a se diminua actualele niveluri de capturi aruncate înapoi în mare. În temeiul obligației de debarcare, stabilirea dimensiunii minime de referință pentru conservare pentru cod la 35 cm ar reduce nivelul capturilor a căror vânzare pentru consumul uman este interzisă. Nu au existat argumente legate de prima depunere a icrelor care să sprijine stabilirea dimensiunii minime de referință pentru conservare pentru Marea Baltică la 38 cm.
            
            
               Pe baza evaluării de către CSTEP și a evaluării interne de către serviciile Comisiei și în urma clarificării anumitor puncte ale recomandării comune, Comisia consideră că ambele recomandări comune prezentate sunt în conformitate cu articolul 15 alineatul (6) din Regulamentul (UE) nr. 1380/2013, așa cum s-a menționat mai sus. 
            
            
               3.ELEMENTELE JURIDICE ALE ACTULUI DELEGAT
            
            
               Rezumatul acțiunii propuse
            
            
               Principala acțiune juridică vizează adoptarea de măsuri care să faciliteze punerea în aplicare a obligației de debarcare.
            
            
               Regulamentul precizează speciile și activitățile de pescuit cărora ar urma să li se aplice măsuri specifice, precum și excepțiile bazate pe capacitatea de supraviețuire ridicată și stabilește dimensiunea minimă de referință pentru conservare pentru cod. 
            
            
               Temeiul juridic
            
            
               Articolul 7 din Regulamentul (UE)  2016/1139 al Parlamentului European și al Consiliului.
            
            
               Principiul subsidiarității
            
            
               Propunerea intră în sfera competenței exclusive a Uniunii Europene.
            
            
               Principiul proporționalității
            
            
               Propunerea se înscrie în sfera de aplicare a competențelor delegate conferite Comisiei prin articolul 7 alineatul (1) din Regulamentul (UE) 2016/1139 și nu depășește ceea ce este necesar pentru realizarea obiectivului respectivei dispoziții.
            
            
               Alegerea instrumentului
            
            
               Instrumentul propus: regulament delegat al Comisiei.
            
            
               Alte instrumente nu ar fi adecvate din următorul motiv: Comisiei i s-a conferit competența de a adopta un plan privind aruncarea capturilor înapoi în mare prin intermediul unor acte delegate. Statele membre care au un interes direct de gestionare și-au înaintat recomandarea comună. Măsurile prevăzute în recomandarea comună și incluse în prezenta propunere se bazează pe cele mai bune avize științifice disponibile și îndeplinesc toate cerințele relevante stabilite la articolul 18 alineatul (5) din Regulamentul (UE) nr. 1380/2013.
            
            
               REGULAMENTUL DELEGAT (UE) …/… AL COMISIEI
            
            
               din 18.12.2017
            
            
               de stabilire a specificațiilor privind punerea în aplicare a obligației de debarcare referitoare la cod și cambulă de Baltica în activitățile de pescuit din Marea Baltică
            
         
         
            
               COMISIA EUROPEANĂ,
            
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) 2016/1139 al Parlamentului European și al Consiliului de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective, de modificare a Regulamentului (CE) nr. 2187/2005 al Consiliului și de abrogare a Regulamentului (CE) nr. 1098/2007 al Consiliului
                  11
               , în special articolul 7,
            
            
               întrucât:
            
            
               (1)Regulamentul (UE) nr. 1380/2013 al Parlamentului European și al Consiliului
                  12
                are ca obiectiv eliminarea treptată a practicii aruncării capturilor înapoi în mare din cadrul tuturor activităților de pescuit din Uniune prin introducerea unei obligații de debarcare pentru capturile de specii care fac obiectul unor limite de captură. 
            
            
               (2)În conformitate cu articolul 15 alineatul (1) litera (a) din Regulamentul (UE) nr. 1380/2013, obligația de debarcare se aplică de la 1 ianuarie 2015 pentru activitățile de pescuit de hering și șprot și pentru activitățile de pescuit în scopuri industriale.
            
            
               (3)În conformitate cu articolul 15 alineatul (1) litera (b) din Regulamentul (UE) nr. 1380/2013, în activitățile de pescuit din Marea Baltică, altele decât cele vizate de articolul 15 alineatul (1)litera (a) din regulamentul menționat, obligația de debarcare se aplică de la 1 ianuarie 2015 speciilor care definesc activitățile de pescuit și de la 1 ianuarie 2017 tuturor celorlalte specii care fac obiectul unor limite de captură.  Codul este considerat o specie care definește anumite activități de pescuit în Marea Baltică. Cambula de Baltica este în general o captură accidentală în anumite activități de pescuit de cod. În conformitate cu articolul 15 alineatul (1) litera (b) din Regulamentul (UE) nr. 1380/2013, obligația de debarcare se aplică în consecință codului de la 1 ianuarie 2015 și cambulei de Baltica de la 1 ianuarie 2017.
            
            
               (4)Articolul 15 alineatul (6) din Regulamentul (UE) nr. 1380/2013 prevede că, dacă nu se adoptă niciun plan multianual privind activitatea de pescuit în cauză, Comisia poate adopta un plan de aruncare a capturilor înapoi în mare care să furnizeze, cu titlu temporar, detalii privitoare la punerea în aplicare a obligației de debarcare.
            
            
               (5)Regulamentul (UE) nr. 1396/2014 al Comisiei
                  13
                a instituit un plan privind aruncarea capturilor înapoi în mare pentru activitățile de pescuit de somon, hering, șprot și cod din Marea Baltică. Planul respectiv privind aruncarea capturilor înapoi în mare include, printre altele, o excepție de la obligația de debarcare pentru cod și somon datorită ratelor ridicate de supraviețuire demonstrate pentru aceste specii, prevăzută la articolul 15 alineatul (4) litera (b) din Regulamentul (UE) nr. 1380/2013. Regulamentul (UE) nr. 1396/2014 expiră la 31 decembrie 2017. 
            
            
               (6)Regulamentul (UE) 2016/1139 stabilește un plan multianual pentru stocurile de cod, hering și șprot din Marea Baltică și pentru activitățile de pescuit care exploatează aceste stocuri. Planul multianual cuprinde și dispoziții aplicabile stocului de cambulă de Baltica. Articolul 7 alineatul (1) din Regulamentul (UE)  2016/1139 împuternicește Comisia să adopte dispoziții legate de obligația de debarcare prin intermediul unui act delegat pe baza recomandărilor comune elaborate de statele membre în urma consultării consiliilor consultative relevante.
            
            
               (7)Danemarca, Germania, Estonia, Letonia, Lituania, Polonia, Finlanda și Suedia au un interes direct de gestionare a activităților de pescuit în Marea Baltică. La 31 mai 2017, aceste state membre au prezentat Comisiei o recomandare comună
                  14
               , după ce au consultat Consiliul consultativ pentru Marea Baltică și au obținut contribuții științifice din partea organismelor științifice competente. 
            
            
               (8)Recomandarea comună propune ca excepția de la obligația de debarcare pentru capturile de cambulă de Baltica și cod efectuate cu taliane, coșuri/vârșe, vintire și capcane din plasă fixă, precum și dimensiunea minimă de referință pentru conservare pentru cod, prevăzute de Regulamentul (UE) nr. 1396/2014, să continue să se aplice după 31 decembrie 2017. 
            
            
               (9)Recomandarea comună se bazează pe dovezi științifice privind capacitatea de supraviețuire ridicată, furnizate de Forumul pentru pescuitul în Marea Baltică (BALTFISH) și revizuite de Comitetul științific, tehnic și economic pentru pescuit (CSTEP).
            
            
               (10) CSTEP a precizat că ar fi utile informații mai detaliate despre cambula de Baltica pentru a se putea evalua caracterul reprezentativ și calitatea estimărilor privind rata de supraviețuire a capturilor aruncate înapoi în mare. Concluzia CSTEP a fost însă că, având în vedere faptul că astfel de unelte funcționează prin capturarea peștelui într-o structură fixă cu plasă, spre deosebire, de exemplu, de pescuitul cu plase de încurcare sau cu undițe, se poate presupune în mod rezonabil că mortalitatea în cazul utilizării acestor unelte va fi scăzută.
            
            
               (11)Măsurile incluse în recomandarea comună sunt conforme cu articolul 15 alineatul (6) din Regulamentul (UE) nr. 1380/2013 și, prin urmare, în conformitate cu articolul 18 alineatul (3) din Regulamentul (UE) nr. 1380/2013, ar trebui incluse în prezentul regulament. 
            
            
               (12)În conformitate cu articolul 15 alineatul (10) din Regulamentul (UE) nr. 1380/2013 și cu articolul 7 litera (d) din Regulamentul (UE) 2016/1139, se pot stabili dimensiuni minime de referință pentru conservare (MCRS), cu scopul de a se asigura protecția puietului de organisme marine. Ar trebui să continue să se aplice o dimensiune minimă de 35 cm pentru cod introdusă prin Regulamentul (UE) nr. 1396/2014, ținând seama de faptul că CSTEP a ajuns la concluzia că este posibil să existe considerente solide de natură biologică pentru stabilirea MCRS la 35 cm.
            
            
               (13)Regulamentul (UE) 2016/1139 nu stabilește o limită de timp pentru aplicarea excepțiilor legate de capacitatea de supraviețuire de la obligația de debarcare. Este însă adecvat să se asigure că impactul unor astfel de excepții este analizat în mod regulat pe baza celor mai bune avize științifice disponibile. În cazul existenței unor noi dovezi, excepția ar trebui revizuită în consecință.
            
            
               (14)În conformitate cu articolul 16 alineatul (2) din Regulamentul (UE) 2016/1139, Comisiei i se conferă competența de a adopta acte delegate privind obligația de debarcare pentru o perioadă de cinci ani începând cu 20 iulie 2016. Prin urmare, este necesar să se revizuiască impactul excepțiilor legate de capacitatea de supraviețuire de la obligația de debarcare în al treilea an de aplicare a prezentului regulament.
            
            
               (15)Deoarece Regulamentul (UE) nr. 1396/2014 expiră la 31 decembrie 2017, prezentul regulament ar trebui să se aplice de la 1 ianuarie 2018,
            
            
               ADOPTĂ PREZENTUL REGULAMENT:
            
         
         
            
               Articolul 1
                  Obiect și domeniu de aplicare
            
            
            
               Prezentul regulament precizează detaliile pentru punerea în aplicare a obligației de debarcare în ceea ce privește capturile de cambulă de Baltica și cod efectuate în cadrul activităților de pescuit care vizează heringul, șprotul și codul în Marea Baltică.
            
            
               Articolul 2
                  Definiții
            
            
               În sensul prezentului regulament, se aplică următoarele definiții:
            
            
               (1) „Marea Baltică” înseamnă diviziunile ICES IIIb, IIIc și IIId, astfel cum sunt specificate în anexa III la Regulamentul (CE) nr. 218/2009 al Parlamentului European și al Consiliului
                  15
               .   
            
            
               Articolul 3
                  Excepția legată de capacitatea de supraviețuire 
            
            
               1.Prin derogare de la articolul 15 alineatul (1) din Regulamentul (UE) nr. 1380/2013, obligația de debarcare nu se aplică în cazul capturilor de cambulă de Baltica și cod efectuate cu taliane, coșuri/vârșe, vintire și capcane din plasă fixă în cadrul activităților de pescuit care vizează heringul, șprotul și codul. 
            
            
               2. Sunt eliberate înapoi în mare speciile capturate pentru care nu este disponibilă o cotă sau care se află sub dimensiunea minimă de referință pentru conservare în condițiile menționate la alineatul (1).
            
            
               Articolul 4
                  Dimensiuni minime de referință pentru conservare
            
            
               Dimensiunea minimă de referință pentru conservare pentru codul din Marea Baltică este de 35 cm.
            
            
               Articolul 5
                  Dispoziții finale
            
            
               1. Până la 1 martie 2019, statele membre care au un interes direct de gestionare furnizează Comisiei informații care permit evaluarea caracterului reprezentativ și a calității estimărilor privind rata de supraviețuire a capturilor aruncate înapoi în mare pentru capturile de cambulă de Baltica efectuate cu taliane, coșuri/vârșe, vintire și capcane din plasă fixă. 
            
            
               2. Comitetul științific, tehnic și economic pentru pescuit (CSTEP) evaluează informațiile menționate la alineatul (1) până la 1 august 2019 cel târziu.
            
            
               Articolul 6
                  Revizuirea excepției legate de capacitatea de supraviețuire
            
            
               Pe baza avizelor CSTEP, Comisia evaluează, în al treilea an de aplicare a prezentului regulament, impactul excepției legate de capacitatea de supraviețuire asupra stocurilor în cauză și asupra activităților de pescuit care exploatează aceste stocuri.
            
            
               Articolul 7
                  Intrare în vigoare
            
            
            
               Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            
            
               Se aplică de la 1 ianuarie 2018.
            
         
         
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles, 18.12.2017
            
            
               
                     Pentru Comisie,
               
               
                     Preşedintele
                     Jean-Claude JUNCKER
               
            
         
         
            
                  
                     (1)
                  
                        JO L 354, 28.1.2013, p. 22.
               
               
                  
                     (2)
                  
                        
                  http://ec.europa.eu/fisheries/reform/sec_2011_891_en.pdf
               
               
                  
                     (3)
                  
                        https://stecf.jrc.ec.europa.eu/documents/43805/610582/STECF+13-23+-+Landing+obligation+in+EU+Fisheries+-+p1.pdf
               
               
                  
                     (4)
                  
                        https://stecf.jrc.ec.europa.eu/documents/43805/633247/STECF+14-01++Landing+obligations+in+EU+fisheries+-+p2.pdf
               
               
                  
                     (5)
                  
                        https://stecf.jrc.ec.europa.eu/documents/43805/675595/STECF+14-06+-+Landing+obligations+in+EU+fisheries+-+p3.pdf
               
               
                  
                     (6)
                  
                        https://stecf.jrc.ec.europa.eu/c/document_library/get_file?uuid=d54c2307-f95c-45e1-a03b-5fab23a9f82d&groupId=43805
               
               
                  
                     (7)
                  
                        http://stecf.jrc.ec.europa.eu/documents/43805/812327/2014-07_STECF+PLEN+14-02_Final+Report_JRCxxx.pdf
               
               
                  
                     (8)
                  
                        https://stecf.jrc.ec.europa.eu/documents/43805/1780485/STECF+PLEN+17-02.pdf
               
               
                  
                     (9)
                  
                        JO L 139, 30.4.2004, p. 55. 
               
               
                  
                     (10)
                  
                        JO L 364, 20.12.2006, p. 5.
               
               
                  
                     (11)
                  
                        JO L 191, 15.7.2016, p. 1
               
               
                  
                     (12)
                  
                        Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
               
               
                  
                     (13)
                  
                        Regulamentul delegat (UE) nr. 1396/2014 al Comisiei din 20 octombrie 2014 de stabilire a unui plan privind aruncarea capturilor înapoi în mare pentru Marea Baltică (JO L 370, 30.12.2014, p. 40).
               
               
                  
                     (14)
                  
                        „Recomandarea comună a Grupului la nivel înalt BALTFISH referitoare la elementele fundamentale ale unui plan privind aruncarea capturilor înapoi în mare pentru Marea Baltică” (BALTFISH High Level Group Joint Recommendation on the Outline of a Discard Plan for the Baltic Sea), transmisă la 31 mai 2017.
               
               
                  
                     (15)
                  
                        Regulamentul (CE) nr. 218/2009 al Parlamentului European și al Consiliului din 11 martie 2009 privind comunicarea datelor statistice referitoare la capturile nominale de către statele membre care practică pescuitul în Atlanticul de Nord-Est (JO L 87, 31.3.2009, p. 70).